# Cerezo rosa

Cerezo rosa zo anv ur ganaouenn spagnolek savet e 1950.

## Bolero

Da gentañ e oa ur bolero spagnolek, savet ha kanet gant ar c'haner spagnol Jorge Sepúlveda e 1950.

## Un doare gallek

Un doare gallek a voe savet neuze, ton, a-hervez, gant Louiguy (Louis Guglielmi, ur soner gall, ganet e Spagn), son gant Jacques Larue, ha setu an oberenn Cerisiers roses et pommiers blancs, kanet e 1950 gant ar Parizian André Claveau. War a seblant eo bet kemeret ton Sepúlveda gant Louiguy, ha lakaet e anv warnañ ken aes ha tra, ha gant tud all evel Tino Rossi ivez.

## Mec'hiko : lazoù ha mambo

Un tamm brud a dapas ar ganaouenn c'hallek peogwir e voe savet ur mambo diwarni, kenkent ha 1951, gant ar soner kuban-mec'hikan Damaso Pérez Prado. Evit ar c'homzoù ne voe ket nec'het : un tamm kempenn hepmui a reas da werzennoù Jorge Sepúlveda,, anat d'ar selaouer un tamm aketus. Marteze e oa bet emglev etre an daou zen, met eus se n'eus roud ebet.
Abostol ar mambo e oa Pérez Prado neuze, hag abaoe un toullad bloavezhioù. En ton kempennet gantañ e klever un drompilh o son$^,$. An doare-se zo bet adkemeret gant meur a laz mec'hikan ha kanet ganto ivez, met meur a zoare komzoù zo lazoù evel Los Panchos, Los Tecolines, Los Tres Ases ... pe c'hoazh lazoù perouat evel Los Ratones.
E 1955 ec'h adenrollas an ton evit ar film Underwater, gant Billy Regis o trompilhat. Chom a reas neuze da niverenn 1 er charts stadunanat e-pad 10 sizhun e 1955, ha distroadet e voe gant "Rock Around The Clock", gant Bill Haley & The Comets, deroù istor ar Rock & Roll.
Div sizhun goude distroadet ivez eus an niverenn 1 er Rouantelezh-Unanet ez eas an trompilher Eddie Calvert da niverenn 1 gant e zoare-eñ e-pad 4 sizhun, 2 muioc'h eget Perez Prado.

## Doare saoznek

E saozneg eo deuet Cerezo rosa da vout "Cherry Pink and Apple Blossom White", ton gant Louiguy, komzoù savet gant Mack David (1912-1993).
Er film Underwater! (1955), e weler Jane Russell o tañsal war an ton, ac'h eas da niverenn 1 er Billboard, e 1955. Un doare all gant Alan Dale a voe niverenn 14 er charts en 1955.

## Doare italianek

"Ciliegi Rosa" eo anv italianek ar ganaouenn kanet gant Nilla Pizzi, Luciano Tajoli, Claudio Villa, Miranda Martino.

## Doare norgeek

* Gant Jacob Hjelte, anvet «Den ene hvit, den andre rød».

## Der Gummy Mambo

"Der Gummy Mambo" eo anv an ton er broioù alamanek, ha sonet e vez gant lazioù trompilhoù$^,$.

## Enrolladurioù

| André Claveau (1950) (fr) Tino Rossi (fr) Georgia Gibbs (1951) Nilla Pizzi (1951) (it) Luciano Tajoli (it) Fotis Polymeris (1952) (el) Alan Dale (kaner) (1955) | Perez Prado (sonet hepken) (1955 ha 1960) Eddie Calvert (1955) Chet Atkins (1955) Pat Boone (1960) Jerry Murad (1961) Lester Sterling (1969) Norrie Paramor Orchestra (1977) | Mnozil Brass (2004) Arthur Murray Bill Black's Combo Billy Vaughn Bing Crosby Earl Bostic Edmundo Ros | Gisele MacKenzie Harry James Horst Fischer Hugo Montenegro Ivo Robić James Last John Barry | Lawrence Welk Liberace Lou Donaldson Michel Legrand Modern Romance Nino Impallomeni Ron Livingston | Ruben Pena Spike Jones Stanley Black The Fabulous Thunderbirds The Ventures Xavier Cugat |

## Liammoù diavaez

Cerezo rosa
* gant Pérez Prado : YouTube ha YouTube
* gant Los Panchos : YouTube
* gant Carlos Cuevas : YouTube
* gant Manu Dibongo hag Eliades Ochoa : YouTube
* gant n'ouzer ket piv (anvet Danzones mexicanos e YouTube

## Notennoù

* ↑ Cerezo rosa, kanet gant Jorge Sepúlveda, gant ar c'homzoù : .
* ↑ Doare gallek
* ↑ Komzoù spagnolek Perez Prado : https://es.answers.yahoo.com/question/index?qid=20130108155151AAwcupe
* ↑ https://web.archive.org/web/20160331232235/http://www.songfacts.com/detail.php?id=9565
* ↑ https://web.archive.org/web/20170513110503/http://www.elnuevodiario.com.ni/opinion/281653-mas-solo-trompeta-cerezo-rosa/
* ↑ Komzoù spagnolek nevez: 1) doare Los Tecolines: http://www.musica.com/letras.asp?letra=1429579 ]; 2) e doare Los Tres Ases: [http://www.musica.com/letras.asp?letra=1421535 a zo ivez hini laz-seniñ Luis Arcaraz, ha n'eus kaoz ebet a wezenn-gerez ebet er ganaouenn
* ↑ Kanet gant Los Tecolines :
* ↑ http://www.oracleband.net/Lyrics/cherry-pink-apple-blossom-white.htm
* ↑ Kanet gant Alan Dale :
* ↑ Kanet gant Nilla Pizzi :
* ↑ Kanet gant Miranda Martino :
* ↑ Sonet hepken: adal 2'40
* ↑ Brudet bras er Filipinez : Kanet e saozneg gant Pat Boone
* ↑ Lesanvet « Mr. Versatile » ; sonet hepken.
* ↑ "Jabuke i trešnje", e kroateg, savet gant Mario Kinel.
* ↑ Gant laz alaman James Last
* ↑ Lesanvet "Davey Crackpot" ; e doare Perez Prado, gant George Rock o trompilhat.